El primer concurs de guions de comèdia es presenta el divendres 3 de març a l'Eliana
14 de desembre de 2016 15:00

El I Concurs nacional de guions de llargmetratge de comèdia “La Traca” es presentarà divendres que ve 3 de març a la Sala de debat Pep Torrent de l'Eliana a les 19:30 hores, amb entrada lliure fins a completar l'aforament. L'acte, en el qual es presentaran les bases i els procediments per a poder participar, comptarà amb les intervencions de Salva Torrent, alcalde de la localitat; Pedro Uris, escriptor, guionista i crític cinematogràfic; i Teresa Cebrián, coordinadora de EDAV (Escriptors de l’Audiovisual Valencià).

L'associació de guionistes de la Comunitat Valenciana, que ha comptat amb el suport de la Regidoria de Cultura de l'Ajuntament de l'Eliana, ha creat aquest certamen amb l'objectiu de fomentar la producció de projectes audiovisuals i crear un marc promocional per a aquest tipus de continguts. Així doncs, ha optat per l'escriptura del guió, ja que és un element bàsic en el procés audiovisual, i per la comèdia perquè és un gènere que compta amb una llarga tradició en el cinema espanyol. Portarà per nom “La Traca” en honor a la revista satírica valenciana creada en 1938.

El termini d'admissió de guions s'obrirà el 20 de març i podran participar totes aquelles persones majors d'edat, residents en l'Estat espanyol. El guanyador d'aquest primer concurs de guions de comèdia, al que se li premiarà amb una dotació econòmica, es desvetlarà en un acte públic el divendres 2 de juny a l'Eliana.